Eigararnir taka 12 mió. úr felagnum áðrenn Magn tekur yvir (Mynd: Google) 2018-05-15 22: 20 Ingi Samuelsen Partafelagið Demich hevði í 2017 enn eitt rímiligt ár við 2,2 milliónum krónum í avlopi. Úrslitið er væl betri enn árið frammanundan, tá avlopið var 1,9 milliónir, men tó ikki so gott sum í 2015 og 2014. Meðalvinningurin í Pf. Demich hesi seinasti fimm árini hevur verið 2,3 milliónir krónur. Tað mest óvanliga við roknskapinum hjá Demich fyri 2017 er tó, at eigararnir hava tillutað sær eitt stórt vinningsbýti upp á 12,4 milliónir krónur. Hóast hetta ikki framgongur beinleiðis í ársfrágreiðingini, ið er latin skrásetingini, so skyldast hetta helst, at orkufelagið Magn hevur keypt meirilutan í pf. Demich. Hetta sum liður í eini ætlan hjá Magn at veita hitaskipanir til føroysk húsarhald í sambandi við at felagið roynir at sleppa inn á el-netið sum grønur ravmagnsframleiðari.